21 Ka morago ga Haramagedone, batho ba tla ba ka tlase ga mmušo o tee feela, Mmušo wa Modimo. Mmušo woo o tla dira thato ya Modimo wa ba wa tliša ditšhegofatšo tše di kgahlišago. Ka mohlala, o tla tloša Sathane le batemona ba gagwe. (Kutollo 20:1-3) Matla a sehlabelo sa Jesu a tla dirišwa e le gore batho ba botegago ba se ke ba hlwa ba babja le go hwa. Go e na le moo, ka tlase ga pušo ya Mmušo ba tla kgona go phela ka mo go sa felego. (Kutollo 22:1-3) Lefase le tla fetošwa gore e be paradeise. Ka gona Mmušo o tla dira gore thato ya Modimo e dirwe lefaseng, e bile o tla kgethagatša leina la Modimo. Se se bolela’ng? Se bolela gore mafelelong ka tlase ga Mmušo wa Modimo yo mongwe le yo mongwe yo a phelago o tla godiša leina la Jehofa.